<h1>KUNDËRSHTIM NDAJ PROJEKT-KODIT CIVIL TË KOSOVËS</h1>
<p>Ne shprehim kundërshtimin tonë ndaj Projekt-Kodit Civil në formën aktuale, për shkak të disa dispozitave që bien ndesh me bindjet tona morale, fetare dhe konceptin tradicional të familjes.</p>
<p>Familja, e ndërtuar mbi martesën ndërmjet burrit dhe gruas, është një institucion themelor i shoqërisë dhe nuk duhet të trajtohet thjesht si një kategori juridike që mund të ndryshohet pa një debat të gjerë publik.</p>
<p>Veçanërisht kundërshtojmë nenin 1138, i cili parasheh bashkësi civile ndërmjet personave të të njëjtit seks dhe ngre çështje të rëndësishme lidhur me pasojat juridike në familje, birësim dhe trashëgimi.</p>
<p>Gjithashtu, kërkojmë që dispozitat për birësimin dhe përgjegjësinë prindërore të garantojnë mbrojtjen e interesit të fëmijës, identitetit të tij familjar e fetar dhe të drejtën e prindërve për edukim moral e fetar.</p>
<p>Kërkojmë respektimin e autonomisë së bashkësive fetare, të garantuar me nenin 39 të Kushtetutës së Kosovës, si dhe mbrojtjen e së drejtës së qytetarëve për t'i jetuar bindjet e tyre fetare pa detyrim për të vepruar kundër tyre.</p>
<p>Ne respektojmë dinjitetin dhe të drejtat e çdo individi, por kjo nuk na detyron të pajtohemi me çdo ndryshim ligjor që bie ndesh me bindjet tona.</p>
<p><strong>Për këtë arsye, kërkojmë rishikimin e dispozitave të kontestuara dhe kundërshtojmë miratimin e Projekt-Kodit Civil në formën aktuale.</strong></p>
<p>Modernizimi i ligjeve nuk duhet të bëhet duke anashkaluar vlerat morale, fetare dhe familjare të shoqërisë sonë.</p>
<p><strong>Familja është themeli i shoqërisë dhe mbrojtja e saj është përgjegjësi e përbashkët.</strong></p>

